**AGENȚIA PENTRU PROTECȚIA MEDIULUI SIBIU**

Nr.

Referitor dosar:

**DECIZIA ETAPEI DE INCADRARE**

**draft**

Ca urmare a solicitării de emitere a acordului de mediu adresate de  **Consiliul Județean Sibiu**, cu sediul în municipiul **Sibiu**, [strada **General Magheru**, nr. **14**](https://www.google.ro/maps/place/data=!4m2!3m1!1s0x474c67974bd90f95:0xa153dc9ce8803687?sa=X&ved=2ahUKEwjp9r2M_J2EAxXa0AIHHT4EAjwQ4kB6BAglEAA), județul Sibiu, înregistrată la **Agenția pentru Protecția Mediului Sibiu** cu nr. 1812/639/05.02.2024 și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de **13.03.2024**, că proiectul **Reabilitare modernizare și dotare bază de salvare Bâlea Lac Sibiu”**, propus a fi amplasat în județul **Sibiu**, comuna **Cârțișoara, satul Cârțișoara, Trup intravilan 18, FN, CF nr. 100215 Cârțișoara nr. top 100215,** înregistrată la Agenția pentru Protecția Mediului Sibiu cu nr. 1812/639/05.02.2024 și completările ulterioare, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, anexa nr. 2 pct. 13 lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

e) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.

**1. Caracteristicile proiectului:**

**a) dimensiunea și concepția întregului proiect**

Terenul, în suprafață de 375,00 mp, este situat în intravilanul localității Cârțișoara, județul Sibiu, zona Bâlea Lac teren pe care se află clădirea în care își desfășoară activitatea Serviciul Public Județean Salvamont.

Vecinătăți:

* la Nord: teren natural;
* la Sud: domeniul public – cale de acces;
* la Vest: teren neamenajat;
* la Est: teren neamenajat

Coordonatele stereo 70 ale amplasamentului:

| **Nr. crt.** | **X (m)** | **Y (m)** |  | **Nr. crt.** | **X (m)** | **Y (m)** |
| --- | --- | --- | --- | --- | --- | --- |
| 1. | 470017.573 | 456193.045 |  | 5. | 470012.579 | 456175.103 |
| 2. | 470034.386 | 456187.626 |  | 6. | 470010.134 | 456182.229 |
| 3. | 470029.320 | 456170.677 |  | 7. | 470013.396 | 456192.629 |
| 4. | 470025.075 | 456171.799 |  | 8. | 470017.067 | 456191.430 |

Accesul către clădire se poate realiza la acest moment pe intrarea principală, din drumul național Transfăgărășan, zona Bâlea Lac.

Proiectul propune o eficientizare energetica a clădirii, prin urmare, destinațiile și funcțiunile vor rămâne aceleași.

Clădirea are funcțiunea de bază de salvare și are regimul de înălțime P+1E. Structura de rezistență a clădirii este de tip zidărie confinată, fiind alcătuiră din pereți portanți din blocuri ceramice/ piatră. Planșeul peste parter, respectiv etaj precum și scara de acces sunt din beton armat cu oțel beton. Acoperișul este alcătuit dintr-o șarpantă din lemn ecarisat . Învelitoarea este din tablă fălțuită.

La parter sunt spații pentru depozitare, oficiu, sală de mese, bucătărie, cămară, cameră accidentați, cabinet medical, grup sanitar. Accesul la etaj se realizează prin intermediul unei scări din lemn într-o rampă. La etaj sunt două dormitoare comune, trei camere cu două locuri, magazie, balcon și grup sanitar separat pe sexe.

Prin renovarea energetică a clădirii se propun lucrări de intervenție, care au ca și obiectiv reducerea consumului de energie primară și a emisiilor de CO2 dar și a consumului anual specific de energie finală pentru încălzire.Obiectivul general al proiectului îl constituie reabilitarea termică aprofundată, eficientizarea energetică a clădirii, în vederea realizării unei economii de energie primară de peste 60%.

Se propun următoarele lucrări :

* + curățare și tratare piatră natură de la nivelul soclului și a pereților exterior de la parter și parțial etaj;
  + desfacere șarpanta existent în zona tehnică și refacerea acesteia conform planurilor;
  + desfacere termoizolație existenta pereți exterior din polistiren expandat de 5 centimetri de la etaj termoizolarea fațadelor cu vata minerala de 15 centimetri grosime, fațadă ventilată din lemn: lambriu din lemn;
  + intervenții la nivelul soclului etanșarea cu dop de bitum la intersecția cu trotuarul;
  + termoizolarea planseului de la partea superioara a cladirii cu vata minerala de 40 cm grosime, termoizolatie protejata cu plăci din OSB;
  + desfacere termoizolație interioară de polistiren de 5 cm la parter și parțial la etaj, și montare termoizolație din vată minerală de 10 cm la interior, tencuială și zugraveală.
  + desfacerea tavanului din gips carton din toate încăperile și refacerea acestuia;
  + demontarea și înlocuirea tâmplăriei exterioare cu tâmplărie din PVC cu geam termoizolant triplustratificat;
  + desfacerea tuturor ușilor interioare si montare de uși noi conform planurilor;
  + repararea pereților din jurul ușilor înlocuite;
  + refacerea pardoselilor din toate încăperile, la parter cu gresie antiderapantă și la etaj în camerele de dormit, parchet;
  + repararea fisurilor existențe în pereții interiori;
  + se vor curate și repara fisurile de la scările exterioare;
  + refacerea zonelor cu tencuială degradată și/sau căzută;
  + demontarea scări interioare din lemn și refacerea acesteia;
  + refacerea trotuarului cu trotuar din beton;
  + se va reface aleea carosabila din zona clădirii studiate;
  + se vor reamenaja spațiile verzi din jurul clădirii;
  + se amenajează 3 locuri de parcare pentru personal și vizitatori;
  + se montează chepeng rezistenta la foc EI 30 și trapă de acces pe acoperiș;
  + se înlocuiește complet mobilierul.

**Sistem de încălzire** se vor monta pompe de căldură de mare eficiența pentru producerea agentului termic și 14 panouri solare fotovoltaice monocristaline cu putere de 455 Wt pentru producerea energiei electrice (fixate pe acoperiș).

**Utilități:**

Apele uzate menajere sunt colectate într-un bazin vidanjabil existent;

**b) cumularea cu alte proiecte** – nu este cazul;

**c) utilizarea resurselor naturale, în special a solului, a terenurilor, a apei și a biodiversității** – nu este cazul;

**d) cantitatea și tipurile de deşeuri generate/gestionate** – Fiecare categorie de deșeu rezultată ca urmare a implementării proiectului, va fi colectată separat, în recipient adecvat și va fi predat spre valorificare/ eliminare unui operator autorizat.

Pentru etapa de realizare a proiectului se va întocmi și aplica un Plan de gestionare a deșeurilor. Acesta va ține cont inclusiv de următoarele aspecte:

* nu se vor forma stocuri de deșeuri în zona șantierului;
* deșeurile de pământ și pietre rezultate din amenajarea terenului vor fi reutilizate pe cât posibil; surplusul va fi încărcat direct în mijloace de transport și eliminate / valorificate în locații autorizate; toate deșeurile vor fi colectate pe categorii, fără a se amesteca. Fiecare categorie de deșeu va fi preluată de un operator autorizat, cu respectarea cerințelor legale. Se va asigura trasabilitatea deșeurilor;
* existenţa unui registru de evidenţa a deşeurilor pe şantier;
* asigurarea spaţiilor necesare şi dotarea acestora cu containere diferite pentru colectarea separată a deşeurilor pe cel puţin patru tipuri, în funcţie de tipul de deşeuri generate ;
* deşeurile sortate vor fi preluate de către firme autorizate în acest sens;
* este interzisă incinerarea cu sau fără recuperare de energie a deşeurilor generate pe şantier.

**În perioada de funcționare:** - deșeuri menajere.

**e) poluarea și alte efecte negative**

**Protecția calității apei:**

**Surse potențiale de poluare apei:**

***În perioada de execuție***: antrenarea deșeurilor rezultate ca urmare a implementării proiectului în cursul de apă Bâlea/Cârțișoara, situat la o distanță de minim 320 m vest.

Măsuri de prevenire a poluării apelor: gestionarea corespunzătoare a deșeurilor rezultate ca urmare a implementării proiectului;

* deșeurile vor fi depozitate până la predare către societăți autorizate în loc închis, astfel încât să nu fie antrenate de vânt în jurul clădirii sau în cursul de apă;
* deşeurile rezultate ca urmare a implementării proiectului vor fi predate către operatori autorizați în acest sens.

În perioada de execuție: deșeurile menajere rezultate vor fi colectate în pubele și predate operatorului autorizat în acest sens;

**Protecția calității aerului**

**Surse potențiale de poluare aerului:**

***În perioada de execuție – s*** apreciază că în perioada de realizare a proiectului, nu există un impact direct asupra calității aerului.

**Protecţia solului şi a subsolului**

**Surse potențiale de poluare a solului/subsolului:**

***În perioada executării lucrărilor:***

* gestionarea necorespunzătoare a deșeurilor rezultate ca urmare a implementării proiectului;
* antrenarea de către vânt a deşeurilor depozitate necorespunzător;

Măsuri de prevenire a poluării aerului:

* deșeurile vor fi depozitate până la predare către societăți autorizate în loc închis, astfel încât să nu fie antrenate de vânt în jurul clădirii sau în cursul de apă;
* deşeurile rezultate ca urmare a implementării proiectului vor fi predate către operatori autorizați în acest sens.

***În perioada de funcționare:*** posibilă depozitare necontrolată a deşeurilor menajere.

Măsuri de prevenire:

* se va încheia obligatoriu contract de preluare a deșeurilor menajere cu operatorul de salubritate care deservește zona.

Se apreciază că prin implementarea acestor măsuri de prevenire, în timpul executării proiectului, impactul direct asupra solului și subsolului va fi redus.

**Protecţia împotriva zgomotului şi vibraților.**

**Sursele de zgomot si de vibrații:**

***Perioada de execuție:***

* manevrarea echipamentelor și utilajelor specifice în timpul execuției proiectului;

Măsuri de prevenire:

* respectarea programului de lucru stabilit de constructor;
* folosirea de utilaje care să nu conducă în funcționare la depășirea nivelului de zgomot și vibrații admis de normativele în vigoare.

Impactul va fi reversibil - efectele vor înceta la terminarea lucrărilor de execuție

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** - respectarea tehnologiei propuse;

**g) riscurile pentru sănătatea umană** – nu este cazul;

**2. Amplasarea proiectelor:**

**a) utilizarea actuală și aprobată a terenurilor:**  Conform Certificatului de urbanism nr. 5/25.01.2024 emis de către comuna Cârțișoara pentru proiectul ”*Reabilitare, modernizare și dotare Baza de Salvare Bâlea Lac Sibiu*”, amplasamentul proiectului, în suprafață de 375 mp, se află inclus în intravilanul comunei Cârțișoara (trup intravilan nr. 18), județul Sibiu și se identifică prin CF nr. 100215, nr. top. 100215. Categoria de folosință actuală este **curți construcții**. Terenul se află în proprietatea publică a comunei Cârțișoara, iar construcția se află în domeniul public al județului Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

* **zone umede, zone riverane, guri ale râurilor** amplasamentul proiectului se află la o distanță de minim 320 m vest față de cursul de apă Bâlea/Cârțișoara, care face parte din corpul de apă Cârțișoara – Cârțișoara și afluenții Laita, Seaca (cod corp apă: RORW8.1.109\_B1).
* **zone costiere și mediul marin:** nu este cazul;
* **zonele montane şi forestiere:** Munții Făgăraș;
* **arii naturale protejate de interes național, comunitar, internațional:** nu este cazul;
* **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrologică: amplasamentul proiectului se află situat integral în perimetrul ariei speciale de conservare **ROSAC0122 Munții Făgăraș** și în perimetrul rezervației naturale de interes național **Valea Bâlii** (cod Legea nr. 5/2000: 2.701.; cod INSIPRE: RONPA0718), în vecinătatea sudică a ariei de protecție specială avifaunistică **ROSPA0098 Piemontul Făgăraș,** la o distanță de circa 3,69 km;
* **zonele în care au existat deja cazuri de nerespectare a standardelor de calitate a mediului:** nu este cazul;
* **zonele cu o densitate mare a populaţiei:** nu este cazul;
* **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie a proiectului;

**b) natura impactului:** impact redus asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** în perioada de execuție impactul asupra mediului este redus și temporar, singurul impact potențial fiind gestionarea necorespunzătoare a eventualelor deșeuri rezultate în timpul execuției proiectului;

**e) probabilitatea impactului:** impact limitat, pe durata de execuție a lucrărilor, reversibil după finalizarea acestora.

**f) debutul, durata, frecvența și reversibilitatea preconizate ale impactului:** impact redus pe perioada de realizare a lucrărilor;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul

**II. Motivele pe baza cărora s-a stabilit necesitatea neefectuării evaluării adecvate sunt următoarele**: proiectul propus intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

* implementarea proiectului nu va conduce la afectarea vreunui parametru al obiectivelor de conservare stabilite pentru conservarea speciilor de carnivore mari *Ursus arctos,* *Canis lupus* și *Lynx lynx;*
* toate activitățile aferente reabilitării, modernizării şi dotării Bazei de salvare Bâlea Lac se vor desfășura strict pe amplasamentul proiectului;
* implementarea proiectului nu generează nicio formă de impact asupra habitatelor de interes comunitar vizate de managementul conservativ al ariei speciale de conservare ROSAC0122 Munții Făgăraș și nici nu va induce modificări asupra valorilor țintă ale parametrilor fiecărei specii de interes comunitar, nici nu va induce modificări asupra valorilor țintă ale parametrilor fiecărei specii de interes comunitar, stabiliți prin Decizia ANANP nr. 547 din 27.10.2021 privind aprobarea Normelor metodologice de implementarea obiectivelor de conservare prevăzute în Anexa la Ordinul ministrului mediului, apelor și pădurilor nr. 1.156/2016.
* se apreciază că impactul implementării proiectului va fi inexistent asupra tuturor parametrilor obiectivele de conservare stabilite pentru avifauna de interes comunitar vizată de management conservativ în cadrul ariei de protecție specială avifaunistică ROSPA0098 Piemontul Făgăraș;
* implementarea obiectivului de investiții nu conduce la afectarea vreunei specii din flora și fauna de interes protectiv pentru care a fost declarată rezervația naturală de interes național Valea Bâlii;
* implementarea obiectivului de investiții nu va conduce la pierderi de suprafețe de habitate de interes comunitar și/sau la pierderea de suprafețe de habitate utilizate de specii din flora și fauna de interes comunitar și/sau protectiv și nici nu va induce alte forme de presiuni asupra capitalului natural de interes comunitar și protectiv. Acest aspect se datorează atât gradului maxim de antropizare de pe amplasament (bază de salvare edificată și curte integral pavată), cât și gradul ridicat de antropizare înregistrat în zonă, datorat unui flux turistic mult prea mare în raport cu obiectivele de protecție și conservare aferente rezervației naturale Valea Bâlii și ariei speciale de conservare ROSAC0122 Munții Făgăraș. În acest context preconizăm că investiția propusă nu va accentua afectarea stării actuale de conservare a celor două arii naturale protejate.
* conform punctului de vedere nr. 158/STSB/04.03.2024, emis de ANANP – Serviciul teritorial Sibiu proiectul nu este susceptibil să influențeze negativ starea de conservare a speciilor și habitatelor pentru care au fost desemnate ariile naturale protejate;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* Investiția propusă , nu se înscrie în prevederile art.48 și 54 din Legea apelor nr. 107/1996, cu modificările și completările ulterioare, conform punctului de vedere nr. 2043/MB/06.03.2024, emis de Sistemul de Gospodărire a Apelor Sibiu.

**Condițiile de realizare a proiectului:**

* respectarea legislației în vigoare în domeniul protecției mediului;
* respectarea tuturor avizelor/punctelor de vedere, emise de celelalte autorități;
* împrejmuirea corespunzătoare a zonelor de lucru, montarea de avertizoare, etc;
* se va acorda o atenți deosebită transportului materialelor și al deșeurilor generate, care se va desfășura pe drumul național DN 7C Transfăgărășan, pe sectorul cuprins între Bâlea Lac și intersecția cu drumul național DN 1 Sibiu – Brașov, astfel;
* se va avea în vedere eficientizarea numărului de transporturi, în ceea ce privește transportul materialelor (se vor efectua cât mai puține curse posibile);
* organizarea de şantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* managementul deşeurilor generate în urma execuției lucrărilor prevăzute în proiect se va realiza în conformitate cu legislația specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcții vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* abandonarea, aruncarea, precum și ascunderea deșeurilor sunt interzise;
* deşeurile industriale reciclabile rezultate în perioada lucrărilor de construcții (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 aprobată prin Legea 17/2023, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021 aprobată prin Legea 17/2023, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* **este interzisă desfășurarea lucrărilor pe timp de noapte;**
* se interzice afectarea sub orice forma a vecinătăților amplasamentului studiat;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, dacă este cazul, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* O.M.A.I. nr. 163/2007 pentru aprobarea normelor generale de apărare împotriva incendiilor;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veți notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost redactată în 3 (trei) exemplare, fiecare exemplar având un număr de *12 (doisprezece*) pagini, semnate şi ștampilate: 1 ex. pentru solicitant, 2 ex. se arhivează la A.P.M. Sibiu.**

DIRECTOR EXECUTIV,

Ciprian SIMULESCU

ŞEF SERVICIU AVIZE, ȘEF SERVICIU CALITATE

ACORDURI, AUTORIZAŢII, FACTORILOR DE MEDIU

Ruxanda-Maria FLORIAN Flaviu TOMUȚĂ

Întocmit, Întocmit,

consilier Mihaela CERCIU consilier Gabriela Căpățînă